కింగ్ కోబ్రా
ప్రపంచములో అత్యంత పెద్ద మరియు పొడవైన విష సర్పములలో నల్లత్రాచు లేదా రాచనాగు లేదా కింగ్ కోబ్రా ("Ophiophagus hannah" - జాతి/ప్రజాతి నామము) మొదటిది. ఇది నేల పైన జీవించగలిగే సర్పము. సాధారణముగా ఇది 18.5 అడుగుల (5.7 మీటర్) పొడవు పెరుగుతుంది. బరువు సుమారుగా 44 పౌండ్లు (8 కిలోలు) ఉంటుంది. ఆడపాము 20-40 గుడ్లను దిబ్బ మాదిరిగా పెట్టును. దీని జీవిత కాలం 20 సంవత్సరాలు. దీని విషము మెదడు మీద అత్యంత ప్రభావాన్ని చూపుతుంది. దీని కాటు వలన మరణించే అవకాశం 75% వరకు ఉంది. దీనిని కోబ్రా అన్నప్పటికినీ ఇది "నాజ" ప్రజాతికి చెందదు. ఆహారముగా ఇతర పాములను, కొండ చిలువలను తింటుంది. అందువలన దీని జాతి పేరు ""ఓఫియోఫేగస్ (Ophiophagus)"" (గ్రీకు భాషలో "ఓఫియోఫేగస్" అంటే పాములను తినేది అని అర్థము) గా గుర్తించబడింది. చూడడానికే భీతి గొలిపే ఈ పాము స్వభావ సిద్దముగా సిగ్గరి. సాధారణముగా ముఖాముఖి ఎవరి కంటబడానికి ఇష్ట పడదు.
పొపాయ్
సేగెన్‌డార్ఫ్ 1986 వరకూ ప్రతిదినమూ వచ్చే కామిక్ కథను రచించాడు, తరువాత 1994లో తను మరణించే వరకూ, ఆదివారపు కామిక్ కథను రచించడం కొనసాగించాడు. అతని కళలో సత్వర స్పష్టత ఉన్నప్పటికీ, సెగర్‌కు సహాయకుడిగా ఉండిన సేగెన్‌డార్ఫ్, సెగర్ యొక్క సంప్రదాయ పద్ధతి రూపుమాపకుండా ఉండడానికి నిర్ణాయకమైన కృషి చేసాడు. సేగెన్‌డార్ఫ్ సెగర్ సంవత్సరాల నుండి ఎన్నో అస్పష్టమైన పాత్రలను ఉపయోగించడం కొనసాగించాడు, వాటిలో ఓ.ఘ్. వొటస్‌నాజిల్ మరియు కింగ్ బ్లోజో పాత్రలు ముఖ్యమైనవి. థంగ్ లాంటి సేగెన్‌డార్ఫ్ కొత్త పాత్రలు, సెగర్ చూపిన నాణ్యత కూడా కలిగి ఉన్నాయి. సేగెన్‌డార్ఫ్‌కూ సెగర్‌కూ మధ్య అన్నింటినీ మించిన తేడా సేగెన్‌డార్ఫ్ యొక్క వేగం. ఇతివృత్తపు అంశాలు సెగర్‌తో అతివేగంగా కదిలితే, కొన్నిసార్లు సేగెన్‌డార్ఫ్ రోజు వారీ కథలలో, ఇతివృత్తం కొంచం ముందుకు వెళ్ళడానికి కూడా పూర్తి వారం పట్టేది.